proxectonos/corpus_dominio_legal_administrativo_tmp huggingface dataset:
CORRECCIÓN de erros.-Decreto 342/1999, do 16 de decembro, sobre horarios, quendas de urxencia e vacacións das oficinas de farmacia.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 21/02/2000

Advertido erro no Decreto 342/1999, do 16 de decembro, cómpre face-la seguinte corrección:
-O nº 2 do artigo 3º debe te-la seguinte redacción: «As oficinas de farmacia que opten polo establecemento dun réxime de apertura máis amplo có sinalado con carácter de mínimos deberán manter ese réxime permanecendo abertas polo menos durante un ano natural, entendendo por tal o período entre o 1 de xaneiro e o 31 de decembro do mesmo ano, debendo comunicar tal opción con carácter previo durante o mes de outubro á Divisón de Farmacia e Productos Sanitarios do Sergas a través dos colexios oficiais de farmacéuticos».
-O artigo 8º debe te-la seguinte redacción: «No mes de novembro de cada ano os colexios oficiais de farmacéuticos remitiranlle á Consellería de Sanidade e Servicios Sociais as correspondentes propostas de calendarios de quendas de urxencia das farmacias da provincia correspondentes ó ano seguinte. Así mismo, remitirán con dous meses de antelación os peches que se propoñan con motivo do período de vacacións.
As modificacións que se produzan, por motivos xustificados, nas quendas establecidas deberán ser autorizadas en igual forma pola Consellería de Sanidade e Servicios Sociais».
DECRETO 15/2000, do 20 de xaneiro, polo que se modifica o Decreto 8/1998, do 8 de xaneiro, polo que se desenvolve a estructura orgánica da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — I. DISPOSICIÓNS XERAIS — 28/01/2000

A Consellería de Cultura, Comunicación Social e Turismo, consciente da necesidade dunha maior coordenación e revisión das súas publicacións, promove a creación dun Servicio de Estudios e Publicacións Culturais para un mellor cumprimento das necesidades da propia consellería nesta materia.
Dado o amplo ámbito de competencias (promoción e patrimonio culturais, comunicación social e turismo) da consellería e mailo seu inxente volume de traballo, resulta imprescindible a creación dunha praza para tal efecto que deberá estar adscrita á secretaría xeral.
Na súa virtude, por proposta do conselleiro de Cultura, Comunicación Social e Turismo, co informe previo dos conselleiros da Presidencia e Administración Pública e de Economía e Facenda e logo de deliberación do Consello da Xunta de Galicia na súa reunión do día vinte de xaneiro de dous mil,
DISPOÑO:
Artigo 1º
Engádese o punto 1.6º ó artigo 4 do Decreto 8/1998, do 8 de xaneiro, polo que se desenvolve a estructura orgánica da Consellería de Cultura, Comunicación Social e Turismo co seguinte teor:
«1.6 Servicio de Estudios e Publicacións Culturais.
Correspóndelle a este servicio as seguintes funcións:
a) Análise, estatísticas, elaboración de informes e propostas en relación coas publicacións da Consellería de Cultura, Comunicación Social e Turismo.
b) Coordenación e revisión das publicacións que, directa ou indirectamente, leva a cabo a Consellería de Cultura, Comunicación Social e Turismo, na súa competencia.
d) Estudio e análise dos proxectos relacionados coas publicacións programadas polas diversas unidades da consellería.
d) Todas aqueloutras que por disposicións legais ou regulamentarias poidan serlle atribuídas.».
Disposicións derradeiras
Primeira.-Facúltase o conselleiro de Cultura, Comunicación Social e Turismo para que dicte as normas complementarias que sexan precisas para o desenvolvemento do establecido neste decreto.
Segunda.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vinte de xaneiro de dous mil.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
RESOLUCIÓN do 11 de xaneiro de 2000 pola que se convocan 20 cursos básicos de protección civil.
ACADEMIA GALEGA DE SEGURIDADE — III. OUTRAS DISPOSICIÓNS — 25/01/2000

Dentro do programa de actividades que a Academia Galega de Seguridade ten previsto realizar no ano 2000, conforme as funcións que ten encomendadas
pola Orde do 22 de abril de 1994, pola que se regula a formación do persoal voluntario de protección civil, anúnciase a realización de 20 cursos básicos de protección civil, que deberán desenvolverse conforme as seguintes bases:
Obxectivos.
Dota-lo persoal voluntario de protección civil que asiste ós cursos dunha formación teórico-práctica que lle permita realizar satisfactoriamente as tarefas que ten encomendadas.
Destinatarios.
Os cursos van dirixidos ós membros das agrupacións de voluntarios de protección civil da Comunidade Autónoma de Galicia.
Inscrición.
A inscrición dos participantes será totalmente gratuíta.
Solicitudes.
1. As persoas que desexen participar nestes cursos deberán presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o 10 de marzo de 1999, ás 14 horas.
3. As instancias serán enviadas polo presidente da agrupación correspondente á sede da Academia Galega de Seguridade: avenida da Cultura, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido.
Os cursos básicos de protección civil están divididos en varios módulos, cada un dos cales abarca os seguintes contidos:
Módulo I. A Protección Civil.
Móludo II. Os riscos e accidentes.
Módulo III. Comunicacións.
Módulo IV. Primeiros auxilios.
Duración e datas.
Os cursos terán lugar ó longo do ano 2000, e terán unha duración de 20 horas lectivas.
As datas deles serán en función das solicitudes feitas para cada curso.
Relación de admitidos.
A relación de admitidos publicarase o día 31 de marzo de 2000 no taboleiro de anuncios da Academia Galega de Seguridade e no da Dirección Xeral de Protección Civil, ou ben poden confirma-la súa asistencia chamando ós teléfonos 986 59 00 21 ou ben 981 54 60 00.
Lugar.
Por determinar en función das solicitudes recibidas.
Certificado de aproveitamento.
Ó remate dos cursos entregaráselles un certificado de asistencia e aproveitamento a aquelas persoas que acrediten a súa asistencia continuada a eles, e superen as correspondentes probas de coñecementos.
Modificacións.
A Academia Galega de Seguridade poderá modifica-lo desenvolvemento dos cursos para adaptalos ás necesidades da Administración e ás continxencias que poidan xurdir.
A Estrada, 11 de xaneiro de 2000.
Juan José Fariñas-Ferro Rodríguez
Director xeral da Academia Galega de Seguridade
DECRETO 6/2000, do 7 de xaneiro, polo que se aproba o nomenclátor correspondente ás entidades de poboación da provincia de Lugo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 25/01/2000

A Lei 3/1983, do 15 de xuño, de normalización lingüística, dispón no seu artigo 10 que os topónimos de Galicia terán como única forma oficial a galega. O mesmo artigo establece no seu número 2 que lle corresponde á Xunta de Galicia a determinación dos nomes oficiais dos municipios, dos territorios, dos núcleos de poboación, das vías de comunicación interurbanas e dos topónimos de Galicia.
Tendo en conta o Decreto 132/1984, do 6 de setembro, polo que se establece o procedemento para a fixación ou recuperación da toponimia, contando co preceptivo dictame da Comisión de Toponimia, emitido na súa reunión do día dezasete de decembro de mil novecentos noventa e nove, aínda que os topónimos correspondentes ás entidades de poboación que figuran como anexo a este decreto xa foron aprobados e publicados no Diario Oficial de Galicia, as correccións propostas pola Comisión fan necesario aproba-lo nomenclátor correspondente á provincia de Lugo como corpo único que recolla a forma oficial das ditas entidades.
Polo exposto, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día sete de xaneiro de dous mil,
DISPOÑO:
Artigo único.-Queda aprobado o nomenclátor correspondente ás entidades de poboación da provincia de Lugo que figura como anexo a este decreto.
Disposición adicional
Do establecido neste decreto e do seu anexo daráselles conta ás autoridades estatais correspondentes para os efectos que cumpran no exercicio das súas funcións.
Disposición derrogatoria
Quedan derrogadas tódalas normas de igual ou inferior categoría que se opoñan ó establecido neste decreto.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, sete de xaneiro de dous mil.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
ORDE do 21 de decembro de 1999 pola que se dispón o nomeamento do vocal que en representación do Concello de Moaña forma parte do Consello de Administración da Autoridade Portuaria de Vigo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 14/01/2000

A Lei 27/1992, do 24 de novembro, de portos do Estado e da mariña mercante, texto reformado pola
Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política territorial, Obras Públicas e Vivenda para o exercicio das devanditas competencias.
Consonte o previsto no artigo 40 da Lei de portos do Estado e da mariña mercante, segundo a súa redacción trala modificación operada pola Lei 62/1997, do 26 de decembro, a designación dos vocais do consello de administración deberá facerse necesariamente por proposta das administracións públicas e entidades e organismos representados no consello de administración, polo que, recibida copia da comunicación que recolle do acordo do Pleno, do 25 de novembro de 1999, do Concello de Moaña, polo que se nomea novo representante do dito concello na Autoridade Portuaria de Vigo, en canto órgano competente,
DISPOÑO:
Nomear a José Manuel Cordeiro Portela vocal do Consello de Administración da Autoridade Portuaria de Vigo, en representación do Concello de Moaña.
Santiago de Compostela, 21 de decembro de 1999.
José Cuíña Crespo
Conselleiro de Política Territorial, Obras Públicas
e Vivenda
ORDE do 23 de decembro de 1999 pola que se fixan os prezos de venda ó público de diversas publicacións da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 19/01/2000

A Lei 13/1991, do 9 de decembro, de taxas, prezos e exacción reguladoras da Comunidade Autónoma
de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 23 de decembro de 1999.
Jesús Pérez Varela
Conselleiro de Cultura, Comunicación Social
e Turismo
ANEXO
Luis Seoane. Pinturas, Debuxos e Gravados (1932-1979): 4.000 ptas.
CORRECCIÓN de erros.-Orde do 23 de decembro de 1999 pola que se aproba o Plan de inspección sanitaria para o ano 2000.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 19/01/2000

Advertidos erros no texto da citada orde publicada no Diario Oficial de Galicia nº 1, do luns 3 de xaneiro de 2000, cómpre face-las seguintes correccións:
-Na páxina 8, epígrafe I) do anexo, penúltimo parágrafo parte esquerda, onde di: «Respondera uns prazos legais establecidos...», debe dicir: «Responder nos prazos legais establecidos...».
RESOLUCIÓN do 25 de novembro de 1999, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, da revisión salarial do convenio colectivo da empresa Cointer, S.L.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/01/2000

Visto o expediente da revisión salarial do convenio colectivo para a empresa Cointer, S.L., con nº de código 3602272, que tivo entrada nesta delegación provincial o día 23-11-1999, subscrito en representación da parte económica pola representación da empresa, e da parte social, polos delegados de persoal, o día 29-10-1999, de conformidade co disposto no artigo 4 do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo desta delegación provincial e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 25 de novembro de 1999.
Antonio Coello Bufill
Delegado provincial de Pontevedra
ANEXO
Grupos e categorías profesionais
con táboa salarial 1999
Grupos e categorías
Salario mensual
I. Grupo profesional de titulados
Titulado superior
178.907
Titulado medio grupo A
160.010
Titulado medio grupo B
149.215
II. Grupo profesional de administrativos
Xefe de sección
178.907
Xefe de negociado
160.010
Oficial administrativo
141.254
Auxiliar administrativo
107.897
III. Grupo profesional de servicios operativos
Capataz xeral
179.154
Capataz de operacións
155.321
Xefe de mantemento
149.215
Xefe de taller
132.507
Encargado xeral
121.528
Oficial de operacións
111.002
IV. Grupo profesional de servicios varios
Almaceneiro
116.862
Controlador
116.862
Oficial de 1ª
116.862
Carretilleiro/conductor de pa
111.002
Gruísta
111.002
Conductor de camión
111.002
Oficial de 2ª
111.002
Peón
107.175
Persoal de limpeza
94.251
V. Grupo profesional de subalternos
Conserxe
94.251
Cobrador
94.251
Ordenanza
94.251
Porteiro
94.251
Vixilante
94.251
Recepcionista
94.251
RESOLUCIÓN do 25 de novembro de 1999, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, da revisión salarial do convenio colectivo da empresa Galigrain, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/01/2000

Visto o expediente da revisión salarial do convenio colectivo para a empresa Galigrain, S.A., con nº de código 3602712, que tivo entrada nesta delegación provincial o día 23-11-1999, subscrito en representación da parte económica pola representación da empresa, e da parte social, polos delegados de persoal, o día 29-10-1999, de conformidade co disposto no artigo 4 do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo desta delegación provincial e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 25 de novembro de 1999.
Antonio Coello Bufill
Delegado provincial de Pontevedra
ANEXO
Grupos e categorías profesionais
con táboa salarial 1999
Grupos e categorías
Salario mensual
I. Grupo profesional de titulados
Titulado superior
178.907
Titulado medio grupo A
160.010
Titulado medio grupo B
149.215
II. Grupo profesional de administrativos
Xefe de sección
178.907
Xefe de negociado
160.010
Oficial administrativo
141.254
Auxiliar administrativo
107.897
III. Grupo profesional de servicios operativos
Capataz xeral
179.154
Capataz de operacións
155.321
Xefe de mantemento
149.215
Xefe de taller
132.507
Encargado xeral
121.528
Oficial de operacións
111.002
IV. Grupo profesional de servicios varios
Almaceneiro
116.862
Controlador
116.862
Oficial de 1ª
116.862
Carretilleiro/conductor de pa
111.002
Gruísta
111.002
Conductor de camión
111.002
Oficial de 2ª
111.002
Peón
107.175
Persoal de limpeza
94.251
V. Grupo profesional de subalternos
Conserxe
94.251
Cobrador
94.251
Ordenanza
94.251
Porteiro
94.251
Vixilante
94.251
Recepcionista
94.251
RESOLUCIÓN do 25 de novembro de 1999, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, da revisión salarial do convenio colectivo da empresa Ceferino Nogueira, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/01/2000

Visto o expediente da revisión salarial do convenio colectivo para a empresa Ceferino Nogueira, S.A., con nº de código 3600232, que tivo entrada nesta delegación provincial o día 23-11-1999, subscrito en representación da parte económica pola representación da empresa, e da parte social, polos delegados de persoal, o día 29-10-1999, de conformidade co disposto no artigo 4 do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo desta delegación provincial e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 25 de novembro de 1999.
Antonio Coello Bufill
Delegado provincial de Pontevedra
ANEXO
Grupos e categorías profesionais
con táboa salarial 1999
Grupos e categorías
Salario mensual
I. Grupo profesional de titulados
Titulado superior
178.907
Titulado medio grupo A
160.010
Titulado medio grupo B
149.215
II. Grupo profesional de administrativos
Xefe de sección
178.907
Xefe de negociado
160.010
Oficial administrativo
141.254
Auxiliar administrativo
107.897
Grupos e categorías
Salario mensual
III. Grupo profesional de servicios operativos
Capataz xeral
179.154
Capataz de operacións
155.321
Xefe de mantemento
149.215
Xefe de taller
132.507
Encargado xeral
121.528
Oficial de operacións
111.002
IV. Grupo profesional de servicios varios
Almaceneiro
116.862
Controlador
116.862
Oficial de 1ª
116.862
Carretilleiro/conductor de pa
111.002
Gruísta
111.002
Conductor de camión
111.002
Oficial de 2ª
111.002
Peón
107.175
Persoal de limpeza
94.251
V. Grupo profesional de subalternos
Conserxe
94.251
Cobrador
94.251
Ordenanza
94.251
Porteiro
94.251
Vixilante
94.251
Recepcionista
94.251
ORDE do 17 de decembro de 1999 pola que se nomea o presidente do Consello Regulador Mexillón de Galicia.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 03/01/2000

Realizadas as eleccións ó Consello Regulador Mexillón de Galicia o día 9 de outubro de 1999, e trala proposta unánime do propio Consello Regulador constituído na xuntanza celebrada para estes efectos o día 3 de novembro de 1999, debe procederse á designación do presidente do citado consello. En consecuencia,
DISPOÑO:
Artigo único.-Desígnase como presidente do Consello Regulador Mexillón de Galicia a José Filgueira Galbán.
Disposición derradeira.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 17 de decembro de 1999.
Amancio Landín Jaráiz
Conselleiro de Pesca, Marisqueo e Acuicultura
ORDE do 25 de novembro de 1999 pola que se declara de interese galego a Fundación Remanso e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 03/01/2000

Con data do 25 de novembro de 1999 foi publicada no Diario Oficial de Galicia a orde da Consellería da Presidencia e Administración Pública, do 10 de novembro de 1999, pola que se clasifica de interese asistencial a Fundación Remanso, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como fin acolle-las persoas maiores que non poidan vivir soas.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de
organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Remanso, ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Remanso no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial á obriga de darlles publicidade suficiente ás súas actividades e á ausencia de ánimo de lucro na prestación do seus servicios, quedando obrigada a lle render contas anualmente ó protectorado e a xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento ó protectorado con anterioridade ó inicio do exercicio económico para o que se formula e debendo solicita-las preceptivas autorizacións do protectorado cando sexan necesarias.
Santiago de Compostela, 25 de novembro de 1999.
José María Hernández Cochón
Conselleiro de Sanidade e Servicios Sociais
RESOLUCIÓN do 15 de decembro de 1999 pola que se ordena a publicación do acordo do Consello da Xunta de Galicia do 3 de decembro de 1999, polo que se declara festa de Galicia de interese turístico a Feira do Viño de Amandi de Sober.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 03/01/2000

O Consello da Xunta de Galicia, na súa reunión do día 3 de decembro de 1999 adoptou, por proposta do conselleiro de Cultura, Comunicación Social e Turismo, o seguinte acordo:
Declarar festa de Galicia de interese turístico da provincia de Lugo segundo o Decreto 203/1998, polo que se regulan as declaracións de festas de Galicia de interese turístico a Feira do Viño de Amandi de Sober.
En cumprimento do disposto no artigo 7 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ó concello correspondente.
Santiago de Compostela, 15 de decembro de 1999.
Jesús Pérez Varela
Conselleiro de Cultura, Comunicación Social
e Turismo
ORDE do 19 de novembro de 1999 pola que se fixa o prezo de venda ó público da publicación: 99 Preguntas Arredor do Alzheimer.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 03/01/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería,
DISPÓN:
Artigo único.
1.-Queda aprobado o prezo de venda ó público da publicación editada por esta consellería e que se relaciona no anexo.
2.-Este prezo entenderase con IVE incluído.
Santiago de Compostela, 19 de novembro de 1999.
José María Hernández Cochón
Conselleiro de Sanidade e Servicios Sociais
ANEXO I
99 Preguntas Arrededor do Alzheimer: 350 pesetas, (2.10 euros).
RESOLUCIÓN do 7 de decembro de 1999 pola que se ordena a publicación do acordo do Consello da Xunta de Galicia do 3 de decembro de 1999, polo que se declaran municipios turísticos galegos os concellos de Allariz, O Carballiño e Nogueira de Ramuín.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 03/01/2000

O Consello da Xunta de Galicia, na súa reunión do día 3 de decembro de 1999, adoptou por proposta do conselleiro de Cultura, Comunicación Social e Turismo o seguinte acordo:
Declarar municipios turísticos galegos os concellos de Allariz, O Carballiño e Nogueira de Ramuín, pertencentes á provincia de Ourense, de conformidade co establecido no artigo 8 do Decreto 239/1998, do 30 de xullo, polo que se regula a declaración de municipio turístico galego.
En cumprimento do disposto no citado artigo ordénase a publicación do acordo no Diario Oficial de Galicia e a notificación ós concellos correspondentes.
Santiago de Compostela, 7 de decembro de 1999.
P.D. (Orde 15-12-1997)
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 7 de outubro de 1999 pola que se ordena a publicación do acordo do Consello da Xunta de Galicia do 7 de outubro de 1999, polo que se declaran municipios turísticos galegos os concellos de Cambados e O Grove.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 03/01/2000

O Consello da Xunta de Galicia, na súa reunión do día 7 de outubro de 1999 adoptou, por proposta do conselleiro de Cultura, Comunicación Social e Turismo, o seguinte acordo:
Declarar municipios turísticos galegos os concellos de Cambados e O Grove, pertencentes á provincia de Pontevedra, de conformidade co establecido no artigo 8 do Decreto 239/1998, do 30 de xullo, polo que se regula a declaración de municipio turístico galego.
En cumprimento do disposto no citado artigo ordénase a publicación do acordo no Diario Oficial de Galicia e a notificación ós concellos correspondentes.
Santiago de Compostela, 7 de outubro de 1999.
Jesús Pérez Varela
Conselleiro de Cultura, Comunicación Social
e Turismo
RESOLUCIÓN do 7 de decembro de 1999 pola que se ordena a publicación do acordo do Consello da Xunta de Galicia do 3 de decembro de 1999, polo que se declaran municipios turísticos galegos os concellos de Chantada, Mondoñedo e Monforte de Lemos.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 03/01/2000

O Consello da Xunta de Galicia, na súa reunión do día 3 de decembro de 1999, adoptou por proposta do conselleiro de Cultura, Comunicación Social e Turismo o seguinte acordo:
Declarar municipios turísticos galegos os concellos de Chantada, Mondoñedo e Monforte de Lemos, pertencentes á provincia de Lugo, de conformidade co establecido no artigo 8 do Decreto 239/1998, do 30 de xullo, polo que se regula a declaración de municipio turístico galego.
En cumprimento do disposto no citado artigo ordénase a publicación do acordo no Diario Oficial de Galicia e a notificación ós concellos correspondentes.
Santiago de Compostela, 7 de decembro de 1999.
P.D. (Orde 15-12-1997)
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 30 de decembro de 1999 pola que se dispón o cesamento, por petición propia, de José Luis Rodríguez Fernández como secretario xeral do Consello Consultivo de Galicia.
CONSELLO CONSULTIVO DE GALICIA — II. AUTORIDADES E PERSOAL — 11/01/2000

En atención ó acordo plenario do 29 de decembro de 1999, e de conformidade cos artigos 5.2º e 21.3º da Lei 9/1995, do 10 de novembro, de creación do Consello Consultivo de Galicia e 32 do seu regulamento de organización e funcionamento,
RESOLVO:
Que cese por petición propia, José Luis Rodríguez Fernández como secretario xeral deste órgano, con expreso agradecemento dos servicios prestados, debendo procederse á publicación deste acordo no Diario Oficial de Galicia.
Santiago de Compostela, 30 de decembro de 1999.
José Antonio García Caridad
Presidente do Consello Consultivo de Galicia
ORDE do 20 de decembro de 1999 pola que se resolve a cesión en propiedade de vehículos axeitadamente preparados ós concellos da Comunidade Autónoma galega para misións de protección civil.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/01/2000

Por Orde do 6 de maio de 1999 (DOG nº 96, do 21 de maio), a Consellería de Xustiza, Interior e Relacións Laborais anunciou medidas de apoio á Protección Civil de Galicia, consistentes na cesión de vehículos especialmente preparados para o exercicio das súas funcións.
Segundo o disposto na disposición adicional desta orde, na que se establecía que a contribución compensatoria realizada polos beneficiarios segundo o disposto no artigo 7.2º a) podería xerar créditos no estado de gastos do orzamento desta consellería, que poderían ser utilizados na adquisición e adxudicación de máis vehículos.
RESOLVO:
Primeiro.-Conceder con cargo á aplicación orzamentaria 13.05.231A.624.1, dos orzamentos xerais da Comunidade Autónoma de Galicia para 1999, a cesión en propiedade dun vehículo modelo Nissan Patrol Longo, teito alto, 6 CC, Diésel RD 28, equipado para misións de protección civil ó concello de Pontenova, unha vez verificados os requisitos establecidos pola Orde do 6 de maio de 1999 (DOG nº 96, do 21 de maio), ó abeiro da cal presentaron a súa correspondente solicitude.
Segundo.-Notifica-lo contido desta resolución ó concello beneficiario, especificando as condicións particulares que deberán cumprir, e que se formalizarán mediante convenio no que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso non se poderá interpoñer recurso contencioso-administrativo ata que sexa resolto expresamente ou se producise a desestimación presunta do recurso de reposición.
Santiago de Compostela, 20 de decembro de 1999.
Antonio Pillado Montero
Conselleiro de Xustiza, Interior e Relacións Laborais
CORRECCIÓN de erros.-Decreto 340/1999, do 16 de decembro, polo que se establece o modelo de xestión e administración do Hospital do Salnés.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 13/01/2000

Advertindo erro no Decreto 340/1999, do 16 de decembro, publicado no Diario Oficial de Galicia nº 251, do 30 de decembro, polo que se establece o modelo de xestión e administración do Hospital do Salnés, cómpre face-la seguinte corrección:
Nas páxinas 15.280 e 15.281 no texto do decreto diante dos números 1, 2, 3, 4, 5 e 6 deberá ir a palabra artigo. Así por exemplo, onde di: «1.», deberá dicir: «Artigo 1», etc.
Na páxina 15.280 onde di: «2.», deberá dicir: «2.2.».
RESOLUCIÓN do 23 de decembro de 1999 pola que se acorda facer público o orzamento da Universidade da Coruña para o exercicio económico do ano 2000.
UNIVERSIDADE DA CORUÑA — III. OUTRAS DISPOSICIÓNS — 28/01/2000

O Consello Social da Universidade da Coruña, de conformidade co disposto no artigo 14.2º da Lei 11/1983, do 25 de agosto e o artigo 47.1º a) dos seus estatutos, na súa reunión do día 22 de decembro de 1999, acordou a aprobación do orzamento desta universidade para o exercicio do ano 2000.
Este rectorado de acordo co disposto no artigo 54.2º da Lei 11/1983, do 25 de agosto, de reforma universitaria e artigo 199 dos estatutos da Universidade da Coruña, resolve facer público o devandito orzamento que acada a contía inicial no estado de ingresos e gastos de 12.257.626.625 ptas. (73.669.819,74 euros) e segundo o detalle anexo.
A Coruña, 23 de decembro de 1999.
José Luis Meilán Gil
Rector da Universidade da Coruña
1. Clasificación económica
Resumo por capítulos
Estado de ingresos 2000
Ptas.
Euros
Capítulo III: taxas e outros ingresos
2.121.202.000
12.748.680,78
Capítulo IV: transferencias correntes
7.987.545.523
48.006.115,44
Capítulo V: ingresos patrimoniais
110.500.000
664.118,38
Capítulo VII: transferencias de capital
1.364.014.102
8.197.889,86
Capítulo VIII: activos financeiros
674.365.000
4.053.015,28
Total orzamento ingresos 2000
12.257.626.625
73.669.819,74
Estado de gastos 2000
Ptas.
Euros
Capítulo I: gastos de persoal
7.108.919.761
42.725.468,25
Capítulo II: gastos correntes servicios
1.901.900.000
11.430.649,21
Capítulo III: gastos financeiros
100.000
601,01
Capítulo IV: transferencias correntes
262.200.000
1.575.853,75
Capítulo VI: investimentos reais
2.984.505.864
17.937.241,51
Capítulo VIII: activos financeiros
1.000
6.01
Total orzamento gastos 2000
12.257.626.625
73.669.819,74
RESOLUCIÓN do 30 de decembro de 1999, da Dirección Xeral de Ordenación Educativa e Formación Profesional, pola que se autorizan as estadías formativas en empresas ou institucións destinadas a funcionarios docentes non universitarios para o curso 1999-2000.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/01/2000

En virtude da Orde do 5 de outubro de 1999 (DOG do 25 de outubro), pola que se abre unha nova convocatoria para solicitar estadías formativas en empresas ou institucións para o curso 1999-2000, destinadas a funcionarios docentes non universitarios e se aproban as súas bases de concesión, esta dirección xeral
RESOLVE:
Primeiro.-Atoriza-las estadías formativas en empresas ou institucións para o curso 1999-2000 que figuran no anexo desta resolución.
Santiago de Compostela, 30 de decembro de 1999.
José Luis Mira Lema
Director xeral de Ordenación Educativa
e Formación Profesional
ORDE do 5 de xaneiro de 2000 pola que se aproba a modificación do artigo 32 dos estatutos da Fundación Forum Galicia de Estudios Sociales e se inscribe no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/01/2000

Analizado o expediente de referencia, promovido pola Fundación Forum Galicia de Estudios Sociales.
Resultando que a Consellería da Presidencia e Administración Pública pola súa Orde do 27 de maio de 1997 (DOG da mesma data) clasificou coma benéfico-docente á Fundación Forum Galicia de Estudios
Sociales e adscribiuna á Consellería de Educación e Ordenación Universitaria. Foi declarada de interese galego por Orde do 1 de xullo de 1997 (DOG do 11 de agosto), inscribíndose no Rexistro de Fundacións deste protectorado co número 182.
Resultando que a fundación de referencia ten solicitado perante este protectorado a modificación do artigo 32 dos seus estatutos, segundo consta na certificación da súa aprobación polo padroado do 2 de xullo de 1998 e nas escrituras públicas de emenda do notario Manuel Julio Reigada Montoto, do 30 de xullo de 1998 (protocolo nº 2734/98), e na posterior ratificación outorgada perante o notario de Madrid, Sebastián Barril Roche, do 23 de novembro de 1999 (protocolo nº 2450).
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, e a carta fundacional da referida fundación.
Considerando que as fundacións de interese galego poden modifica-los seus estatutos coas condicións previstas no artigo 38 do citado regulamento.
Considerando que na tramitación do expediente se cumpriron os requisitos esixidos no artigo 10 da Lei 7/1983, e 32.3º e 38 de dito regulamento.
Considerando que esta modificación estatutaria é conforme coa vontade fundacional.
Esta consellería
RESOLVE:
Primeiro.-Aproba-la modificación do artigo 32 dos estatutos da Fundación Forum Galicia de Estudios Sociales, que queda redactado: «Liquidación e adxudicación do patrimonio.-No caso de extinción da fundación o patrimonio aplicarase á realización de fins de interese xeral análogos ós realizados por ela».
Segundo.-Practica-la inscrición desta modificación estatutaria no Rexistro de Fundacións deste protectorado, logo da publicación da presente orde no Diario Oficial de Galicia, data a partir da que entrará en vigor tal cambio estatutario.
Terceiro.-A presente disposición pon fin á vía administrativa, de acordo co establecido no artigo 109 c) da Lei 4/1999, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 5 de xaneiro de 2000.
Celso Currás Fernández
Conselleiro de Educación e Ordenación Universitaria
ORDE do 9 de decembro de 1999 pola que se aproba a inscrición de bibliotecas no Rexistro de Bibliotecas de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 03/01/2000

Vista a proposta do director xeral de Promoción Cultural, en conformidade co establecido no artigo 4 da Orde do 4 de abril de 1995 (Diario Oficial de Galicia nº 99, do 25 de maio), pola que se desenvolve o funcionamento do Rexistro de Bibliotecas de Galicia,
RESOLVO:
Aproba-la inscrición no Rexistro de Bibliotecas de Galicia dos centros que se relacionan no anexo, comezando pola Biblioteca Pública Municipal de Boimorto (A Coruña), e rematando pola Axencia de Lectura Municipal de Castrelo-Cambados (Pontevedra).
Santiago de Compostela, 9 de decembro de 1999.
Jesús Pérez Varela
Conselleiro de Cultura, Comunicación Social e Turismo
ANEXO
Biblioteca Pública Municipal de Boimorto (A Coruña)
Biblioteca Pública Municipal de Brión (A Coruña).
Biblioteca Pública Municipal Xabier Puente Docampo de Cambre (A Coruña).
Biblioteca Pública Municipal Federico García Lorca de Montrove-Liáns- Oleiros (A Coruña).
Biblioteca Pública Municipal Xograr Mendiño de Lorbé-Dexo-Oleiros (A Coruña).
Biblioteca Pública Municipal de Coles (Ourense).
Biblioteca Pública Municipal do Irixo (Ourense).
Biblioteca Pública Municipal de Manzaneda (Ourense).
Biblioteca Pública Municipal de Cambados (Pontevedra).
Biblioteca Pública Municipal de Rodeiro (Pontevedra).
Axencia de Lectura Municipal de Bergondo (A Coruña).
Axencia de Lectura Municipal de Bóveda (Lugo).
Axencia de Lectura Municipal de San Clodio-Ribas de Sil (Lugo).
Axencia de Lectura Municipal de Vilariño-Cambados (Pontevedra).
Axencia de Lectura Municipal de Corvillón-Cambados (Pontevedra).
Axencia de Lectura Municipal de Oubiña-Cambados (Pontevedra).
Axencia de Lectura Municipal de Castrelo-Cambados (Pontevedra).
ORDE do 2 de decembro de 1999 pola que se fixa o prezo de venda ó público da publicación Normativa Básica de Servicios Sociais.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 07/01/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 2 de decembro de 1999.
José María Hernández Cochón
Conselleiro de Sanidade e Servicios Sociais
ANEXO I
Normativa Básica de Servicios Sociais: 2.100 pesetas (12,62 euros).
RESOLUCIÓN do 14 de decembro de 1999 pola que se inscribe a Asociación de Amigos del Camino de Santiago de Granada no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 07/01/2000

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos del Camino de Santiago de Granada, con data do 10 de decembro de 1999.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Amigos del Camino de Santiago de Granada quede inscrita no Rexistro de Entidades de Promoción do Camiño de Santiago co número 114.
Santiago de Compostela, 14 de decembro de 1999.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 3 de decembro de 1999 pola que se inscribe a Associação dos Amigos do Caminho de Santiago de Compostela do Estado do Río Grande do Sul (Acasargs) no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 07/01/2000

Examinada a solicitude de inscrición no Rexistro de Entidades de Promoción do Camiño de Santiago, presentada pola Associação dos Amigos do Caminho de Santiago de Compostela do Estado do Río Grande do Sul (Acasargs), de data 30 de novembro de 1999.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Associação dos Amigos do Caminho de Santiago de Compostela do Estado do Río Grande do Sul (Acasargs) quede inscrita no Rexistro de Entidades de Promoción do Camiño de Santiago co número 112.
Santiago de Compostela, 3 de decembro de 1999.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 10 de decembro de 1999 pola que se inscribe a Associação Portuguesa dos Amigos de Santiago de Compostela no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 07/01/2000

Examinada a solicitude de inscrición no Rexistro de Entidades de Promoción do Camiño de Santiago, presentada pola Associação Portuguesa dos Amigos de Santiago de Compostela, con data do 3 de decembro de 1999.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Associação Portuguesa dos Amigos de Santiago de Compostela quede inscrita no Rexistro de Entidades de Promoción do Camiño de Santiago co número 113.
Santiago de Compostela, 10 de decembro de 1999.
Andrés González Murga
Secretario xeral da Consellería de Cultura,
Comunicación Social e Turismo
DECRETO 1/2000, do 7 de xaneiro, de asunción da ampliación de medios efectuada en virtude do Real decreto 1838/1999, do 3 de decembro, dos adscritos ós servicios traspasados á Comunidade Autónoma de Galicia polo Real decreto 1763/1982, do 24 de xullo, en materia de educación, e a súa asignación á Consellería de Educación e Ordenación Universitaria.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 10/01/2000

Polo Real decreto 1838/1999, do 3 de decembro, amplíanse os medios adscritos ós servicios traspasados á Comunidade Autónoma de Galicia polo Real decreto 1763/1982, do 24 de xullo, en materia de educación.
Procede, en virtude do citado traspaso, asumir de forma expresa a devandita ampliación de medios, nos termos e as condicións especificadas no acordo da Comisión Mixta de Transferencias e asignárllela ós órganos correspondentes da Administración autonómica galega.
Na súa virtude, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día sete de xaneiro de dous mil,
DISPOÑO:
Artigo 1º
Queda asumida a ampliación de medios efectuada en virtude do Real decreto 1838/1999, do 3 de decembro, dos adscritos ós servicios traspasados á Comunidade Autónoma de Galicia polo Real decreto 1763/1982, do 24 de xullo, en materia de educación, nos termos e as condicións especificados no acordo da Comisión Mixta de Transferencias publicado como anexo ó dito real decreto.
Artigo 2º
1. Asígnaselle á Consellería de Educación e Ordenación universitaria a ampliación de medios asumida de conformidade co disposto no artigo anterior.
2. Os órganos da Consellería de Educación e Ordenación Universitaria exercerán as atribucións que lles correspondan conforme as normas que regulan a súa estructura.
Disposicións derradeiras
Primeira.-Facúltase o conselleiro de Educación e Ordenación Universitaria para dictar cantas disposicións sexan necesarias para o desenvolvemento e a execución deste decreto e para adopta-las medidas precisas para a plena efectividade e executividade práctica da ampliación de medios traspasados.
Segunda.-Este decreto entrará en vigor o mesmo día da súa publicación no Diario Oficial de Galicia.
Santiago de Compostela, sete de xaneiro de dous mil.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública